Fontosnak tartom az őszinteséget. Igen a víztisztítók fogyasztanak vizet a tisztítás folyamatában az alkalmazott technológia miatt.
Nézzük, hogy érdemes ezt vizsgálni.
Más kérdés alatt már kifejtettem az RO víztisztítási rendszer lényegét. Egy vízáramlat a tisztítási üzemmódban az RO membrán felületét a lefolyó felé mossa. Ez a tisztítóvíz egy vékony csövön befolyik a szennyvízrendszerbe. Van aki ezt a vizet felfogja és felhasználja másra, nem fogyasztásra.
Ha ezt a vizet nem akarjuk hasznosítani, akkor a készülék üzemeltetési költsége így alakul:
Országosan cca. 1000 Ft/m3 körül vannak a hálózati víz díjszabásai (csapvíz+csatornadíj).
1000 Ft-ért kapsz 1000liter vizet, azaz 1liter víz =1 Ft. Egy fő vízigénye (közvetlen fogyasztás, főzés, ételkészítés) cca. 3 liter/nap,egy hónapban cca. 100liter. A víztisztító 100liter tiszta víz elkészítéséhez 2-300 liter vizet használ fel. Tehát a havi, fogyasztásra szánt 100 liter víz összes költsége 300Ft. Ez nagyjából 3 palackos ásványvíz ára.
Arra akarok rámutatni, hogy bár megnöveli a vízfogyasztást a víztisztító használata, de összehasonlítva a legközelebbi alternatívával a palackos ásványvíz vásárlással,még így is lényegesen kedvezőbb....és ha a környezetszennyező PET palackokkal is számolunk, valamint a szállítással, cipekedéssel, akkor vitathatatlanul az otthoni víztisztítás a legjobb megoldás.